Ogogoras

Ogogoras () – Vakarų Afrikos distiliuotas alkoholinis gėrimas, gaminamas iš palmių sulos. Jis labai populiarus Nigerijoje, kur jis yra tradicinis namų gamybos gėrimas.Simon Heap (2008) '„Those that are Cooking the Gins“: The Business of Ogogoro in Nigeria’, Contemporary Drug Problems, 35(4): 573–610.

Kiti pavadinimai yra akpetešas ar tešas (akpeteshe, tesh), kparaga, kai-kai, crim-kena ir t. t.Heap (2008) '„Those that are Cooking the Gins“, 599–600.

 Gamyba 
Ogogoras yra gaminamas distiliuojant rafijos palmių vyną. Rafijos kamiene daroma speciali išpjova, kad iš jos tekėtų sula. Prie išpjovos tvirtinamas indas iš moliūgo, kuriame renkama tekanti sula. Rauginta sula vėliau yra distiliuojama ir taip gaunamas ogogoras. Etanolio koncentracija ogogore būna nuo 30 iki 60%. Kadangi gėrimas gaminamas namuose mėgėjiškai, ogogoras gali būti nuodingas dėl netinkamos distiliacijos. Teigiama, kad kasmet nemažai žmonių miršta nuo netinkamai pagaminto ogogoro.Should we drink home brews?. BBC News. 2005-09-01

 Svarba 
Ogogoras kaip gėrimas ir prekė Nigerijoje turi nemažą kultūrinę ir ekonominę reikšmę. Kaip gėrimas ogogoras yra naudojamas religinėse ir socialinėse ceremonijose. Idžų dvasininkai lieja ogogorą ant žemės, tai laikoma auka dievams. Nuotakų tėvai Nigerijoje ogogoru per vestuves patvirtina savo palaiminimą.

Ogogoras svarbus ir ekonomiškai. Daug skurdžių Nigerijos šeimų uždirba gamindamos ogogorą, o po to pardavinėdamos jį gatvėse. Ogogoro gamyba dar kolonijiniais laikais buvo ekonomiškai svarbi ir kriminalizuota.The criminalisation of ethanol and the enigma of viable cottage bio-refineries in rural Nigeria Pvz., Nigerijos Benue valstijoje ogogoro gamyba ir platinimas yra baudžiamas.The ‘Ogogoro war’ in Benue

 Nuorodos 

 Idonije O.B., etc (2012) A Comparative Biochemical Analysis of Local Gin (Ogogoro) from Different Parts of Nigeria and Imported Gin (Dry Gin) – Toxicogenic, Carcinogenic and Sociopolitical Implications. In: Science Journal of Medicine and Clinical Trials. May 2012,Volume 2012, ISSN: 2276-7487

Kategorija:Distiliuoti alkoholiniai gėrimai
Kategorija:Nigerijos kultūra
Kategorija:Palmių maisto produktai
Kategorija:Afrikos virtuvė